ไฟแนนซ์ทูเดย์
โดย...ใจฮิน
29 ต.ค. 2565

โดย...ใจฮิน
พล.อ.ประยุทธ์ จันทร์โอชา นายกรัฐมนตรี กำชับรัฐมนตรีและข้าราชการระดับสูงกระทรวงเศรษฐกิจ พยายามอย่าให้รายละเอียดมาตรการดูแลเศรษฐกิจที่ยังไม่ผ่านคณะรัฐมนตรี (ครม.) เพราะความสับสนไม่ก่อให้เกิดผลดีกับเศรษฐกิจ ตัวอย่างที่เห็นชัดตอนนี้คือ มาตรการลดหย่อนภาษีช็อปช่วยชาติ ทำให้มีการชะลอการใช้จ่ายในขณะนี้ ส่งผลกระทบกับเศรษฐกิจ
ก่อนหน้านี้ อภิศักดิ์ ตันติวรวงศ์ รมว.คลัง ก็ได้ต่อว่าผู้บริหารและข้าราชการกระทรวงการคลัง ที่ให้รายละเอียดมาตรการลดหย่อนภาษีช็อปช่วยชาติไปหลายรอบ ถือว่าไม่เห็นบ่อยนักที่ อภิศักดิ์ จะออกโรงให้ใบเหลือง เตือนผู้บริหารและข้าราชการกระทรวงการคลัง
คณะกรรมการกฤษฎีกา มีความเห็นว่า ที่ดินของการรถไฟแห่งประเทศไทย (รฟท.) ในส่วนที่อยู่บริเวณสถานีมักกะสัน สามารถโอนมาให้กระทรวงการคลังและนำไปให้เอกชนพัฒนาต่อได้ ทำให้โครงการนี้เป็นอีกหนึ่งโครงการลงทุนขนาดใหญ่ของรัฐบาล ที่จะขับเคลื่อนเศรษฐกิจในปีหน้าให้ขยายตัวได้เต็มศักยภาพ